Број: 02/4.01-7-011-259/20

Датум: 18. фебруар 2020. године

На основу члана 48. Пословника Народне скупштине Републике Српске (”Службени гласник Републике Српске”, број 31/11 и 34/17), Одбор за заштиту животне средине подноси Скупштини сљедећи

***И З В Ј Е Ш ТА Ј***

***о разматрању Приједлога закона о посебном поступку експропријације ради изградње ауто –пута и гасовода дионице Вукосавље – Брчко и Брчко – Рача – по хитном поступку***

 Одбор за заштиту животне средине на сједници одржаној 18. фебруара 2020. године, разматрао је Приједлог закона о посебном поступку експропријације ради изградње ауто –пута и гасовода дионице Вукосавље – Брчко и Брчко – Рача – по хитном поступку.

 Сједници су присуствовали: Илија Таминџија, предсједник Одбора, Младен Поповић, , Милан Дакић, Дарко Митри, Миленко Вићановић и Мијо Перкунић, чланови Одбора.

Одсутни су били: Ристо Марић, замјеник предсједника, Наташа Стевановић, и Александар Суботић, чланови Одбора.

 Образложење поменутог Приједлога закона поднијела је г-ђа Даниела Домазет, представница Републичке управе за геодетске и имовинско-правне послове.

 Након проведене расправе, чланови Одбора су једногласно усвојили став да се Приједлог закона о посебном поступку експропријације ради изградње ауто –пута и гасовода дионице Вукосавље – Брчко и Брчко – Рача – по хитном поступку, разматра у предложеној форми на Деветој редовној сједници Народне скупштине Републике Српске.

 На основу члана 48. Пословника Народне скупштине Републике Српске за извјестиоца је одређен предсједник Одбора.

**ПРЕДСЈЕДНИК ОДБОРА**

 ***Илија Таминџија***